মেয়ের সঙ্গে অনেক দিন ধরেই প্রেম চলছিল গ্রামেরই একটি ছেলের। বাবার পছন্দ নয়। নিষেধও করেছেন। কিন্তু প্রেম বাধা মানেনি। শনিবার হাতের কাছে পেয়ে মেয়ের প্রেমিককে গুলি করে মেরে দিলেন। ঘটনাস্থলেই লুটিয়ে পড়লেন একাদশ শ্রেণির ছাত্র শাজারুল শেখ।প্রথমে পালিয়ে গেলেও অভিযুক্ত ব্যক্তিকে গ্রেফতার করেছে পুলিশ।
নদিয়ার নাকাশিপাড়া থানার তেঘড়িয়ার বাসিন্দা ললিতা খাতুন এ বছর মাধ্যমিক পরীক্ষা দিচ্ছেন। তিন বছর ধরে তাঁদের প্রেম। গত কয়েকদিন ধরে দেখা হচ্ছিল না প্রেমিক শাজারুলের সঙ্গে। শনিবার সন্ধ্যায় সে দেখা করতে যায়। খবর পেয়ে যান বাবা রফিকুল ইসলাম। কোনও রকম কথা না বলেই সরাসরি ছেলেটির মাথা লক্ষ্য করে গুলি করেন। আশপাশের লোকজন ছুটে আসার আগেই সব শেষ। বেথুয়াডহরি প্রাথমিক স্বাস্থ্যকেন্দ্রে নিয়ে গেলে চিকিৎসকরা মৃত বলে ঘোষণা করেন।

প্রেমিকের মৃত্যুর পরে হাসপাতালে ললিতা খাতুন।
অভিযুক্ত রফিকুল ইসলামকে রবিবার আদালতে তোলা হবে। উল্লেখ্য, এই রফিকুল ইসলাম সিপিএম আশ্রিত দুষ্কৃতী বলে এলাকায় পরিচিত। এর বিরুদ্ধে মন্তব্য করেই বিতর্কে জড়িয়ে ছিলেন তৃণমূল কংগ্রেস সাংসদ তাপস পাল। তেঘড়িয়া গ্রামে গিয়ে পুলিশের বন্দুক নিজে হাতে তুলে নিয়ে বলেছিলেন, যে এর মাথা উড়িয়ে দিতে পারবে সেই আসল বাপের ব্যাটা। তা নিয়ে অনেক জলঘোলা হয়েছে। এবার রফিকুলই প্রকাশ্যে মাথা উড়িয়ে দিলেন মেয়ের প্রেমিকের।
 তবে তাঁর মেয়ে ললিতা খাতুন বাবার বিরুদ্ধে মুখ খুলেছেন। স্পষ্ট বলছেন, বাবাই খুন করেছে শাজারুলকে।
কী বলছেন ললিতা শুনুন—
 
<